鍾翰林

鍾翰林，係香港本土派組織學生動源嘅召集人，喺2016年4月5號，同其他人一齊成立咗學生動源。

經歷

成立學生動源
2016年4月5號，鍾翰林同4位嚟自唔同中學同大專院校嘅人成立本土派組織學生動源。呢個組織之後嘅政綱就包括，支持所有可以擺脫中共殖民統治嘅論述同行動，包括香港獨立，同埋捍衛香港人利益。

受親中共報社跟蹤
2017年10月，《文匯報》跟蹤鍾翰林。跟蹤時間包括喺10月20號，由鍾翰林放學至到返歸。 2017年10月23號，《文匯報》喺報道展示鍾翰林住嘅大廈嘅大門。 

鍾翰林做召集人嘅組織學生動源發聲明譴責，《文匯報》嚴重侵犯鍾翰林嘅個人私隱，同表示，唔驚任何騷擾，會繼續將香港獨立嘅聲音帶入校園。

事件

在囚期間被無理體罰 
2020年11月22號，黃之鋒喺社交媒體透露，鍾翰林喺壁屋懲教所遭到無理體罰，喺無任何原因嘅情況下，喺21號同22號被強行要求步操超過四個鐘，已經體罰至胃痛嘅程度，仍被要求繼續步操。而涉事者，係之前迫令在囚政治犯自摑嘅懲教助理禤雅達。黃之鋒形容事態嚴重，批評懲教高層縱容低級職員喺監獄刻意體罰政治犯。之後，前學生動源成員何諾恆回應傳媒時亦確認事件，佢又話還押人士正常每日只需步操約10分鐘，批評懲教人員絕對係針對鍾翰林。

鍾翰林嘅Facebook

鍾氏
香港社會運動人士
學生動源成員
香港本土派人士
香港主持人